8.2.2023.
HR
Službeni list Europske unije
L 38/71
Dodatak I.
Sektori obnovljivih izvora energije Sljedeći sektori obnovljivih izvora energije imaju pravo na financijske uvjete navedene u ovom sektorskom dogovoru uz uvjet da se s njihovim učincima postupa u skladu s Preporukom iz 2012. o zajedničkim pristupima u području službeno podupiranih izvoznih kredita i obveza ekološke i društvene odgovornosti (1) (kako su je naknadno izmijenile članice radne skupine OECD-a za izvozne kredite i kreditnu garanciju (ECG) te kako ju je donijelo Vijeće OECD-a): a) energija vjetra (2) b) geotermalna energija c) energija plime i energija morskih tokova d) energija valova e) osmotska energija f) solarna fotovoltažna energija g) solarna termalna energija h) oceanska termalna energija i) bioenergija: sav održivi deponijski plin, plin iz postrojenja za pročišćavanje otpadnih voda, energija bioplina ili gorivo dobiveno iz biomase.
‚Biomasa’ znači biološki razgradiv dio proizvoda, otpada i ostataka u poljoprivrednoj industriji (uključujući tvari biljnog i životinjskog podrijetla), šumarstvu i povezanim industrijama, tebiološki razgradiv dio industrijskog i komunalnog otpada j) hidroenergija k) energetska učinkovitost projekata povezanih s obnovljivim izvorima energije.
(1) Podrazumijeva se da se Preporuka iz 2012. primjenjuje jednako i na projekte koji nisu prihvatljivi za navedene financijske uvjete.
(2) Za samopodizne platforme koje se koriste za instalaciju vjetroturbina utvrđuje se maksimalni rok otplate od 12 godina.